
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO
DĖL ŠIAULIŲ MIESTO SAVIVALDYBĖS TARYBOS 2016 M. RUGPJŪČIO 25 D. SPRENDIMO NR. T-329 „DĖL MOKESČIŲ LENGVATŲ TEIKIMO TAISYKLIŲ PATVIRTINIMO“ PAKEITIMO PROJEKTO
AIŠKINAMASIS  RAŠTAS       

2024 m. lapkričio 7 d.
Šiauliai


Sprendimo projekto tikslai:
. Pakeisti Mokesčių lengvatų teikimo taisykles, patvirtintas Šiaulių miesto savivaldybės tarybos 2016 m. rugpjūčio 25 d. sprendimo Nr. T-329 „Dėl Mokesčių lengvatų teikimo taisyklių patvirtinimo“ 1 punktu, ir išdėstyti jas nauja redakcija (pridedama).
. Nustatyti, kad šis sprendimas įsigalioja 2025 m. sausio 1 d.


Šiuo metu Šiaulių miesto savivaldybės taryba, taikydama mokesčių lengvatas, vadovaujasi Mokesčių lengvatų teikimo taisyklėmis, patvirtintomis Šiaulių miesto savivaldybės tarybos 2016 m. rugpjūčio 25 d. sprendimo Nr. T-329 „Dėl Mokesčių lengvatų teikimo taisyklių patvirtinimo“ 1 punktu (Taisyklių pakeitimai: 2017-12-21 Nr. T-442; 2018-06-07 Nr. T-217; 2019-07-04 Nr. T-286; 2021-10-14 Nr. T-399; 2023-03-30 Nr. T-103; 2023-09-07 Nr. T-351; 2023-12-07 Nr. T-439 (suvestinė redakcija nuo 2024-01-02). 


Sprendimo projekte numatyta patvirtinti naują Mokesčių lengvatų teikimo taisyklių (toliau – Taisyklės) redakciją, kurioje reglamentuojamas mokesčių lengvatų fiziniams ir juridiniams asmenims teikimas.
Siūlymus dėl Taisyklių pakeitimo pateikė Šiaulių miesto savivaldybės mero potvarkiu sudaryta Pasiūlymų dėl mokesčių tarifų ir lengvatų nustatymo teikimo darbo grupė (2024-06-25 protokolas Nr. VM-59 ir 2024-11-05 protokolas Nr. VM-99) (toliau – Darbo grupė). 
Taip pat poreikis atlikti Taisyklėse pakeitimus iškilo dėl Europos Komisijos priimto naujo bendrojo de minimis pagalbos reglamento Nr. 2023/2831 bei Šiaulių miesto savivaldybėje įvykusių struktūros, funkcijų bei skyrių pavadinimų pasikeitimų.
Naujoje Taisyklių redakcijoje atlikti šie pakeitimai/papildymai:
. Atsižvelgiant į Darbo grupės siūlymus, atliktas Taisyklių 12.1.2 papunkčio pakeitimas, numatant, kad juridiniams asmenims, kurie investuoja ne mažiau kaip 50 tūkst. Eur į savivaldybės teritorijos sutvarkymą gali būti taikomos žemės, valstybinės žemės nuomos ar nekilnojamojo turto mokesčių lengvatos ne vienerius metus, o kol bus pasiekta 50 procentų dydžio investuota suma. Tokiu būdu siekiama dar labiau paskatinti verslą investuoti į miesto infrastruktūrą, siekiant, kad miestas taptų patrauklesnis ne tik gyventojams, bet ir kitiems investuotojams.

„. jei juridinis asmuo Šiaulių mieste stato (arba yra pastatęs) sporto, kultūros ar mokslo paskirties pastatus ir pats juose vykdo sportinę, kultūros ar švietimo veiklą:
. dešimt metų taikoma žemės, valstybinės žemės nuomos ir (ar) nekilnojamojo turto mokesčių 100 procentų lengvata;
. lengvata taikoma tik tai veiklai vykdyti naudojamiems pastatams ir (ar) žemės sklypams;
. lengvata taikoma nuo 2025 metų.“.
Ši lengvata siūloma siekiant skatinti sporto, kultūros ir mokslo veiklas Šiaulių mieste. Atsižvelgiant į paskutiniais metais augantį gyventojų skaičių, besiplečiančius verslus, norima paskatinti kurtis tuos verslus, kurie prisidėtų prie gyventojų fizinės ir emocinės gerovės, praturtintų gyventojų ir miesto svečių kultūrinį gyvenimą ir pan.
. Atsižvelgiant į 2023 m. gruodžio 13 d. patvirtintą Europos Komisijos reglamentą (ES) Nr. 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (toliau – Reglamentas), atlikti pakeitimai Taisyklių 2 punkte, nurodant naujo dokumento datą ir numerį, 30 – 40 punktuose nurodytas naujas nereikšmingos (de minimis) pagalbos teisinis reglamentavimas ir išimtys, t. y. vienos įmonės apibrėžtis, maksimali nereikšmingos (de minimis) pagalbos suma trejų metų laikotarpiu, sektoriai, kuriems pagalba netaikoma, pagalbos skaičiavimas įmonių susijungimų, įsigijimų ar suskaidymo atveju, pagalbos sumavimo atvejai, pagalbos registravimo ir duomenų saugojimo reikalavimai. 
Lietuvos Respublikos konkurencijos įstatymo 55 straipsnio 2 dalyje numatyta, kad pagalbos priemonėse reikalinga pateikti nuorodą į įstatymo 551 straipsnyje nustatytą reguliavimą, kuriuo numatoma, kada pagalbos gavėjas privalo pagal pagalbos priemonę jam išmokėtą pagalbos sumą sugrąžinti savanoriškai arba ši suma išieškoma ne ginčo tvarka. Sąlyga nurodyta Taisyklių 41 punkte.
Naujos redakcijos Taisyklių projektas suderintas su Konkurencijos taryba (2024-11-19 raštas Nr. (2.30Mr-43)6V-1161, registracija Avilio sistemoje G-9266).
. Taisyklių 23-25 punktuose atlikti taisymai susiję su asmenų prašymų nagrinėjimu.
. Taisyklių 44-45 punktuose įtrauktos naujos nuostatos apie asmenų duomenų tvarkymą ir saugojimą.
Taip pat Taisyklėse buvo atlikta Savivaldybės administracijos skyrių pavadinimų bei keletas redakcinio pobūdžio taisymų.

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Teigiamos pasekmės – priėmus sprendimą bus tinkamai įgyvendinti pasikeitę teisės aktai.  
Bus skatinamos juridinių asmenų investicijos į savivaldybei priklausančią infrastruktūrą bei sporto, mokslo ir kultūros paskirties pastatų statymą Šiaulių mieste.  
Neigiamos pasekmės – verslui pasinaudojus siūlomomis lengvatomis, Šiaulių miesto savivaldybės biudžetas neteks dalies pajamų.


Patvirtinus naują Taisyklių redakciją, keičiamų ar pripažįstamų negaliojančiais teisės aktų nėra.


Sprendimo įgyvendinimui papildomų teisės aktų priimti nereikia.

Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti lėšos nereikalingos. Pritaikius mokesčių lengvatas, savivaldybė neteks dalies biudžeto pajamų.

Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Antikorupcinio vertinimo pažyma pridedama.

Sprendimo projektą parengė Šiaulių miesto savivaldybės administracijos Ekonomikos skyrius. Ekonomikos skyriaus vedėja – Aistė Petkuvienė. Tiesioginis rengėjas – vyr. specialistė, Brigita Mareckienė, tel. +370 41 383 437. Projekto iniciatoriai: Pasiūlymų dėl mokesčių tarifų ir lengvatų nustatymo teikimo darbo grupė, Ekonomikos skyrius.

Numatomo teisinio reguliavimo poveikio vertinimo rezultatai.
Neatlikta ir nenumatyta.


Skyriaus vedėja						Aistė Petkuvienė




